תקנות שוויון זכויות לאנשים עם מוגבלות (התאמות נגישות למקומות ציבוריים קיימים שהם מוסדות להשכלה גבוהה ולשירותי השכלה גבוהה שהם נותנים)

{{ח:התחלה}}
{{ח:כותרת|תקנות שוויון זכויות לאנשים עם מוגבלות (התאמות נגישות למקומות ציבוריים קיימים שהם מוסדות להשכלה גבוהה ולשירותי השכלה גבוהה שהם נותנים), התשע״ז–2016}}

{{ח:פתיח-התחלה}}
{{ח:תיבה|ק״ת תשע״ז, 130|תקנות שוויון זכויות לאנשים עם מוגבלות (התאמות נגישות למקומות ציבוריים קיימים שהם מוסדות להשכלה גבוהה ולשירותי השכלה גבוהה שהם נותנים)|https://olaw.org.il/takanot/takanot-7727.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק שוויון זכויות לאנשים עם מוגבלות#סעיף 19כט|סעיפים 19כט}} {{ח:חיצוני|חוק שוויון זכויות לאנשים עם מוגבלות#סעיף 19לא1|ו־19לא1}} {{ח:חיצוני|חוק שוויון זכויות לאנשים עם מוגבלות|לחוק שוויון זכויות לאנשים עם מוגבלות, התשנ״ח–1998}} (להלן – החוק), ולאחר התייעצות עם המועצה להשכלה גבוהה, נציבות שוויון זכויות לאנשים עם מוגבלות ועם ארגונים העוסקים בקידום זכויותיהם של אנשים עם מוגבלות, בהסכמת שר האוצר לפי {{ח:חיצוני|חוק שוויון זכויות לאנשים עם מוגבלות#סעיף 19סז|סעיף 19סז לחוק}}, בהתחשב בהוראות התקן הישראלי, לפי העניין, ובאישור ועדת העבודה הרווחה והבריאות של הכנסת, אני מתקין תקנות אלה:
{{ח:סוגר}}
{{ח:מפריד}}

{{ח:קטע2||תוכן עניינים}}

{{ח:פנימי|פרק א|פרק א׳: כללי}}

{{ח:פנימי|פרק ב|פרק ב׳: נגישות מבנים, תשתיות וסביבה}}

{{ח:פנימי|פרק ג|פרק ג׳: נגישות השירות}}

{{ח:פנימי|פרק ד|פרק ד׳: התאמות נגישות אישיות}}

{{ח:פנימי|פרק ד|פרק ד׳: שונות}}

{{ח:קטע2|פרק א|פרק א׳: כללי}}

{{ח:סעיף|1|הגדרות}}
{{ח:ת}} בתקנות אלה –
{{ח:ת|סוג=הגדרה}} ”אדם עם מוגבלות“ – כהגדרתו {{ח:חיצוני|חוק שוויון זכויות לאנשים עם מוגבלות#סעיף 5|בסעיף 5 לחוק}};
{{ח:ת|סוג=הגדרה}} ”אחראי התאמות“ – מי שהמוסד קבע כאחראי לקביעת התאמות נגישות אישיות כמשמעותו {{ח:פנימי|סעיף 11|בתקנה 11}};
{{ח:ת|סוג=הגדרה}} ”השירות“ – שירות השכלה על־תיכונית שנותן מוסד;
{{ח:ת|סוג=הגדרה}} ”התאמות נגישות“ – כהגדרתן {{ח:חיצוני|חוק שוויון זכויות לאנשים עם מוגבלות#סעיף 19א|בסעיף 19א לחוק}};
{{ח:ת|סוג=הגדרה}} ”יום התחילה“ – יום תחילתן של תקנות אלה;
{{ח:ת|סוג=הגדרה}} ”מוסד“ – מוסד על־תיכוני כהגדרתו {{ח:חיצוני|חוק שוויון זכויות לאנשים עם מוגבלות#סעיף 19כז|בסעיף 19כז(1) עד (4) לחוק}}, וכן מוסד להכשרת עובדי הוראה שבפיקוח ובתקצוב משרד החינוך שאינו מוסד להשכלה גבוהה;
{{ח:ת|סוג=הגדרה}} ”מורשה לנגישות מבנים, תשתיות וסביבה“ – כמשמעותו {{ח:חיצוני|חוק שוויון זכויות לאנשים עם מוגבלות#סעיף 19מא|בסעיף 19מא(ב) לחוק}};
{{ח:ת|סוג=הגדרה}} ”מורשה לנגישות השירות“ – כמשמעותו {{ח:חיצוני|חוק שוויון זכויות לאנשים עם מוגבלות#סעיף 19מא1|בסעיף 19מא1 לחוק}};
{{ח:ת|סוג=הגדרה}} ”מרכז תמיכה“ – כמשמעותו {{ח:פנימי|סעיף 3|בתקנה 3}};
{{ח:ת|סוג=הגדרה}} ”תלמיד“ – אדם עם מוגבלות המקבל או המבקש לקבל שירות;
{{ח:ת|סוג=הגדרה}} ”תקנות מקום קיים“ – {{ח:חיצוני|תקנות שוויון זכויות לאנשים עם מוגבלות (התאמות נגישות למקום ציבורי שהוא בניין קיים)|תקנות שוויון זכויות לאנשים עם מוגבלות (התאמות נגישות למקום ציבורי שהוא בניין קיים), התשע״ב–2011}};
{{ח:ת|סוג=הגדרה}} ”תקנות נגישות השירות“ – {{ח:חיצוני|תקנות שוויון זכויות לאנשים עם מוגבלות (התאמות נגישות לשירות)|תקנות שוויון זכויות לאנשים עם מוגבלות (התאמות נגישות לשירות), התשע״ג–2013}};
{{ח:ת|סוג=הגדרה}} ”תקנות מקום ציבורי שאינו בניין“ – {{ח:חיצוני|תקנות שוויון זכויות לאנשים עם מוגבלות (התאמות נגישות למקום ציבורי שאינו בניין)|תקנות שוויון זכויות לאנשים עם מוגבלות (התאמות נגישות למקום ציבורי שאינו בניין), התשע״ד–2013}}.

{{ח:סעיף|2|החייב בביצוע התאמות נגישות}}
{{ח:תת|(א)}} כפוף {{ח:פנימי|סעיף 15|לתקנה 15}}, החייב בעמידה בהתאמות הנגישות לפי תקנות אלה הוא המוסד.
{{ח:תת|(ב)}} נתן מוסד התאמת נגישות לתלמיד לפי {{ח:פנימי|סעיף 12|תקנה 12}}, יעבירה המוסד, ככל האפשר באמצעים סבירים, למקום או שירות שאינו המוסד שהתלמיד צריך להיות בו כחלק מלימודיו, ואולם אין באמור לפטור את אותו מקום או שירות כאמור ממתן התאמת נגישות לפי כל דין, לרבות אם התאמת הנגישות ניתנת להעברה.
{{ח:תת|(ג)}} נקבעה בתכנית הלימודים של התלמיד לימודים מחוץ לחצרי המוסד, יבטיח המוסד, ככל האפשר, שהלימודים יתקיימו במקום שבוצעו התאמות נגישות לפי תקנות אלה.

{{ח:סעיף|3|מרכז תמיכה}}
{{ח:תת|(א)}} מוסד יקיים מרכז תמיכה שיתמחה במתן סיוע לתלמיד ולמוסד באמצעות אנשים בעלי ידע וניסיון מתאימים ואם יש בכך צורך בהתייעצות עם בעלי מומחיות ספציפית והכול בשיתוף עם התלמיד.
{{ח:תת|(ב)}} מרכז התמיכה ישמש אמצעי לקיום חובות המוטלות על מוסד לפי {{ח:פנימי|פרק ג|פרקים ג׳}} {{ח:פנימי|פרק ד|וד׳}} ולרבות באמצעות הפעולות האלה, לפי הצורך:
{{ח:תתת|(1)}} ייעוץ תמיכה וליווי אישי ומקצועי לתלמיד בקשר ללימודיו במוסד;
{{ח:תתת|(2)}} סיוע בהגשת בקשה כמשמעותה {{ח:פנימי|סעיף 12|בתקנה 12}} ומתן חוות דעת לאחראי לקביעת התאמות נגישות אישיות בדבר ההתאמות הנדרשות;
{{ח:תתת|(3)}} הדרכה וסיוע פרטני או קבוצתי להקניה ושיפור הרגלי למידה ואסטרטגיות למידה;
{{ח:תתת|(4)}} ליווי ותמיכה במתן התאמות ובשימוש בהן בלימודים במוסד;
{{ח:תתת|(5)}} ליווי, הדרכה והכשרה של צוות ההוראה והצוות המינהלי;
{{ח:תתת|(6)}} ייעוץ לצוות המוסד בנוגע למתן התאמות ותמיכה בתלמיד;
{{ח:תתת|(7)}} אספקה, תחזוקה והפעלה של אמצעי עזר ושירותי עזר הנדרשים לתלמיד.
{{ח:תת|(ג)}} מוסד יספק את השירותים המפורטים בתקנת משנה (ב) בכל קמפוס או מרכז לימוד; מוסד רשאי לספק את השירותים האמורים גם באמצעות רכישת השירותים, לרבות הפניה לגורם אחר הנותן אמצעי עזר או שירותי עזר לתלמיד.

{{ח:קטע2|פרק ב|פרק ב׳: נגישות מבנים, תשתיות וסביבה}}

{{ח:סעיף|4|תחולת {{ח:חיצוני|תקנות שוויון זכויות לאנשים עם מוגבלות (התאמות נגישות למקום ציבורי שהוא בניין קיים)|תקנות מקום קיים}}}}
{{ח:תת|(א)}} על מוסד יחולו, בשינויים המחויבים לפי העניין, הוראות הנגישות {{ח:חיצוני|תקנות שוויון זכויות לאנשים עם מוגבלות (התאמות נגישות למקום ציבורי שהוא בניין קיים)|שבתקנות מקום קיים}}, למעט {{ח:חיצוני|תקנות שוויון זכויות לאנשים עם מוגבלות (התאמות נגישות למקום ציבורי שהוא בניין קיים)#סעיף 7|תקנות 7 עד 10 לתקנות האמורות}}.
{{ח:תת|(ב)}} נוסף על האמור {{ח:חיצוני|תקנות שוויון זכויות לאנשים עם מוגבלות (התאמות נגישות למקום ציבורי שהוא בניין קיים)#תוספת 1 פרט 2.2|בפרט משנה (2)(1) עד (4) לפרט 2 בתוספת הראשונה בתקנות מקום קיים}}, יחולו על מוסד גם הוראות אלה:
{{ח:תתת|(1)}} מספר החניות הנגישות שנדרשות לפי {{ח:חיצוני|תקנות שוויון זכויות לאנשים עם מוגבלות (התאמות נגישות למקום ציבורי שהוא בניין קיים)|תקנות מקום קיים}} יחושבו בנפרד, לכל חניון שבחזקת המוסד;
{{ח:תתת|(2)}} החניות הנגישות ייקבעו קרוב, ככל האפשר, לדרך הנגישה ולכניסות הנגישות של הבניינים שבשטחי המוסד;
{{ח:תתת|(3)}} מוסד רשאי, על פי שיקול דעתו, להעביר חניות נגישות בין חניונים כך שהחניות הנגישות ייקבעו קרוב ככל האפשר למבנים שבשטח המוסד וכן בפיזור נכון, כדי לתת נגישות למבנים לאנשים עם מוגבלות.

{{ח:סעיף|5|תחולת {{ח:חיצוני|תקנות שוויון זכויות לאנשים עם מוגבלות (התאמות נגישות למקום ציבורי שאינו בניין)|תקנות מקום ציבורי שאינו בניין}}}}
{{ח:ת}} על מוסד יחולו הוראות {{ח:חיצוני|תקנות שוויון זכויות לאנשים עם מוגבלות (התאמות נגישות למקום ציבורי שאינו בניין)#סעיף 10|תקנות 10(א) ו־(ב)}}, {{ח:חיצוני|תקנות שוויון זכויות לאנשים עם מוגבלות (התאמות נגישות למקום ציבורי שאינו בניין)#סעיף 16|16}}, {{ח:חיצוני|תקנות שוויון זכויות לאנשים עם מוגבלות (התאמות נגישות למקום ציבורי שאינו בניין)#סעיף 18|18}} {{ח:חיצוני|תקנות שוויון זכויות לאנשים עם מוגבלות (התאמות נגישות למקום ציבורי שאינו בניין)#סעיף 19|ו־19}} {{ח:חיצוני|תקנות שוויון זכויות לאנשים עם מוגבלות (התאמות נגישות למקום ציבורי שאינו בניין)#תוספת 2 פרט 12|ופרט 12 לתוספת השנייה לתקנות מקום ציבורי שאינו בניין}}, בשינויים המחויבים לפי העניין.

{{ח:קטע2|פרק ג|פרק ג׳: נגישות השירות}}

{{ח:סעיף|6|תחולת {{ח:חיצוני|תקנות שוויון זכויות לאנשים עם מוגבלות (התאמות נגישות לשירות)|תקנות נגישות השירות}}}}
{{ח:תת|(א)}} על מוסד יחולו הוראות {{ח:חיצוני|תקנות שוויון זכויות לאנשים עם מוגבלות (התאמות נגישות לשירות)|תקנות נגישות השירות}} בשינויים המחויבים לפי העניין, למעט הוראות {{ח:חיצוני|תקנות שוויון זכויות לאנשים עם מוגבלות (התאמות נגישות לשירות)#סעיף 71|תקנה 71}}, {{ח:חיצוני|תקנות שוויון זכויות לאנשים עם מוגבלות (התאמות נגישות לשירות)#פרק ח|פרקים ח׳}} {{ח:חיצוני|תקנות שוויון זכויות לאנשים עם מוגבלות (התאמות נגישות לשירות)#פרק ט|ו{{ח:הערה|־}}ט׳}} והוראות {{ח:חיצוני|תקנות שוויון זכויות לאנשים עם מוגבלות (התאמות נגישות לשירות)#תוספת 1|התוספת הראשונה}} {{ח:חיצוני|תקנות שוויון זכויות לאנשים עם מוגבלות (התאמות נגישות לשירות)#תוספת 2|והשנייה לתקנות האמורות}} ולמעט ההוראות הקובעות מועדים, ובכפוף להוראות אלה ובכפוף {{ח:פנימי|סעיף 7|לתקנה 7}}:
{{ח:תתת|(1)}} בכל מקום שניתן בו שירות יהיה השילוט לאיתור או לזיהוי עומד בהוראות ת״י 1918 חלק 4 – נגישות הסביבה הבנויה: תקשורת, לעניין ניגוד חזותי ומישושי בשילוט, זולת אם הותקן שלט קולי העומד בהוראות התקן האמור או אמצעי טכנולוגי אחר שאז יהיה המוסד פטור מהצבת שילוט שיש בו ניגוד מישושי לפי הוראות אותו תקן;
{{ח:תתת|(2)}} התקיים הפטור האמור {{ח:חיצוני|תקנות שוויון זכויות לאנשים עם מוגבלות (התאמות נגישות לשירות)#סעיף 25|בתקנה 25(ג)}} במכונת צילום, יעמיד המוסד בספרייה אדם שיסייע לאדם עם מוגבלות בהפעלת מכונת הצילום;
{{ח:תתת|(3)}} {{ח:חיצוני|תקנות שוויון זכויות לאנשים עם מוגבלות (התאמות נגישות לשירות)#סעיף 35|תקנה 35}} תחול, למעט לעניין מסמכים מצולמים או סרוקים שאין למוסד קובץ דיגיטלי שלהם, ולמעט מדיה תלוית זמן, כגון אודיו או וידאו; לפי בקשת תלמיד יחולו על מסמכים ומדיה תלוית זמן כאמור, הוראות {{ח:חיצוני|תקנות שוויון זכויות לאנשים עם מוגבלות (התאמות נגישות לשירות)#סעיף 29|תקנה 29(ג) ו־(ד)}} לפי הוראות ת״י 5568 קווים מנחים לנגישות תכנים באינטרנט, ולעניין מדיה תלוית זמן – לרבות כתוביות ותיאור קולי; ואולם אתרים של סגל מחקר או מעבדות שאינם מיועדים לצורכי הוראה, לימודים או קורסים שיוקמו לאחר יום התחילה יהיו על גבי פלטפורמה נגישה לפי הת״י האמור; תכנים שמועלים באתרים כאמור, לרבות באתרים שהוקמו לפני יום התחילה, יונגשו לפי בקשת תלמיד;
{{ח:תתת|(4)}} על אף האמור {{ח:חיצוני|תקנות שוויון זכויות לאנשים עם מוגבלות (התאמות נגישות לשירות)#סעיף 69|בתקנה 69(ב)}} לעניין תחולתה בשירותי הדרכה והוראה, {{ח:חיצוני|תקנות שוויון זכויות לאנשים עם מוגבלות (התאמות נגישות לשירות)#סעיף 69|תקנה 69}} תחול למעט תקנת משנה (ב)(5) עד (7);
{{ח:תתת|(5)}} על אף הוראות {{ח:חיצוני|תקנות שוויון זכויות לאנשים עם מוגבלות (התאמות נגישות לשירות)#סעיף 54|תקנה 54(2)(א) ו־(ב)}} יחולו הוראות אלה:
{{ח:תתתת|(א)}} בחדרי לימוד לרבות מעבדות וחדרי תרגול ובאולמות שבהם עד 100 מקומות ישיבה ולא נעשה בהם דרך קבע שימוש באמצעי הגברת קול, יספק המוסד מערכת להגברת שמע אישית אלחוטית, לבקשת תלמיד; אם נעזר התלמיד באופן קבוע במערכת שמע אישית אלחוטית, יספק המוסד את השירות באופן נגיש באמצעות מערכת זו לפי בקשת התלמיד כאמור;
{{ח:תתתת|(ב)}} בחדרי לימוד, לרבות מעבדות וחדרי תרגול, ובאולמות שבהם מעל 100 מקומות ישיבה ונעשה בהם דרך קבע שימוש באמצעי הגברת קול, יתקין המוסד מערכת עזר לשמיעה והמוסד יספק מקלטי אוזניות לפי הצורך לבקשת תלמיד.
{{ח:תת|(ב)}} בלי לגרוע מהוראות תקנת משנה (א), בכל מקרה של סתירה בין הוראות תקנות אלה {{ח:חיצוני|תקנות שוויון זכויות לאנשים עם מוגבלות (התאמות נגישות לשירות)|לתקנות נגישות השירות}} – יחולו תקנות אלה.

{{ח:סעיף|7|אקוסטיקה והתאמות}}
{{ח:תת|(א)}} בחדרי לימוד ואולמות חדשים או במקומות כאמור ששופצו במוסד מיום התחילה ואילך, יחולו הוראות ת״י 2004 חלק 1 – אקוסטיקה במבנים שאינם למגורים: מרחבי למידה במבני קבע – קריטריונים, דרישות תוכן וקווים מנחים, שדן באקוסטיקה במרחבי לימוד; לעניין זה, ”שיפוץ“ – כמשמעותו {{ח:חיצוני|תקנות שוויון זכויות לאנשים עם מוגבלות (התאמות נגישות למקום ציבורי שהוא בניין קיים)#סעיף 7|בתקנה 7(ד) לתקנות מקום קיים}}.
{{ח:תת|(ב)}} על אף האמור בתקנת משנה (א), בכל האולמות ומרחבי הלימוד הקיימים שבהם 150 מקומות לפחות או מותקנת בהם מערכת הגברה סביבתית קבועה ונוסף על כך ב־10% מהכיתות ומרחבי הלימוד הקיימים במוסד, יחולו הוראות ת״י 2004 חלק 1; מוסד יקבע את פיזור הכיתות עם התאמות הנגישות לפי תקנה זו באופן אחיד בפקולטות ובהתחשב בפיזור המבנים ובגודל הכיתות.

{{ח:סעיף|8|מקומות ישיבה במקומות הלימוד}}
{{ח:תת|(א)}} בחדרי לימוד יחולו הוראות {{ח:חיצוני|תקנות שוויון זכויות לאנשים עם מוגבלות (התאמות נגישות למקום ציבורי שהוא בניין קיים)#תוספת 1 פרט 2.28|פרט (28) לתוספת הראשונה לתקנות מקום קיים}} לעניין מקומות ישיבה מיוחדים במקום להתקהלות; בחדר לימוד כאמור יוקצו שני מקומות ישיבה מיוחדים לפחות; במקום ישיבה מיוחד יתאפשר שימוש במשטח אופקי לכתיבה לאדם עם מוגבלות בניידות.
{{ח:תת|(ב)}} ליד תלמיד עם מוגבלות המלווה באדם אחר יובטח מקום ישיבה נוסף למלווה.
{{ח:תת|(ג)}} במידת הצורך יובטח, באמצעות מרכז התמיכה, כי לתלמיד יובטח מקום ישיבה בקדמת מקום הלימוד, ככל האפשר; בחדרי הלימוד יוצב שלט ולפיו לאדם עם מוגבלות קיימת עדיפות לשבת במקומות שבקדמת מקום הלימוד.
{{ח:תת|(ד)}} על תלמיד עם מוגבלות המסתייע בחיית שירות יחולו ההוראות העוסקות בחיית שירות {{ח:חיצוני|תקנות שוויון זכויות לאנשים עם מוגבלות (התאמות נגישות לשירות)|שבתקנות נגישות השירות}}, למעט אם קבע האחראי לקביעת התאמות כי נוכחות חיית השירות פוגעת באופן בלתי סביר בשירות; קבע כך האחראי לקביעת התאמות, הוא יקבע התאמה חלופית שתבטיח נגישות סבירה לתלמיד עם מוגבלות ויוקצה מיתקן שתוחזק בו חיית השירות במהלך מתן השירות.

{{ח:סעיף|9|מדשאות}}
{{ח:ת}} במדשאה של מרכז לימוד שכלל הלומדים בו הוא 150 אנשים לפחות יחולו הוראות אלה:
{{ח:תת|(1)}} אל מדשאה המותרת לשימוש הציבור תוביל דרך נגישה לפי הוראות 2.1 לת״י 1918 חלק 2; הפרש הגובה בין מפגש הדרך הנגישה לתשתית המדשאה לא יעלה על 2 סנטימטרים; דרך נגישה במדשאה תבוצע באחד מאמצעים אלה: קטע מרוצף, מפולס עם הדשא, משטח דשא על תשתית מהודקת, קטע דשא מלאכותי, קטע ממשטח גומי ממוחזר, פתרון אחר המאפשר תנועה אל תוך המדשאה;
{{ח:תת|(2)}} קיימת במדשאה או בצמוד אליה פינת ישיבה מוצלת, תהיה הפינה האמורה נגישה;
{{ח:תת|(3)}} הוראות תקנה זו יחולו על 50% לפחות משטחי המדשאות של המוסד המיועדים לשימוש הציבור.

{{ח:סעיף|10|סיורים}}
{{ח:תת|(א)}} תלמיד שמשתתף בסיור במסגרת השירות זכאי, לפי בקשתו, להתאמות הנגישות המפורטות בתקנה זו, לפי העניין:
{{ח:תתת|(1)}} מערכת עזר לשמיעה המותאמת לשירותי הדרכה, תמלול, או תרגום לשפת סימנים;
{{ח:תתת|(2)}} תיאור קולי של הסיור, וככל האפשר באמצעות מישוש;
{{ח:תתת|(3)}} הסעה בכלי רכב המותאם למוגבלותו של התלמיד, ככל שניתנת הסעה על ידי המוסד;
{{ח:תתת|(4)}} שימוש בלשון ובאופן המותאמים למוגבלותו של התלמיד;
{{ח:תתת|(5)}} מתן הסבר מראש על הצפוי להתרחש בסיור.
{{ח:תת|(ב)}} הסיור ייערך, ככל האפשר, במקומות נגישים לאנשים עם מוגבלות.
{{ח:תת|(ג)}} נעזר התלמיד במלווה, יאפשר המוסד את השתתפותו של המלווה בסיור.
{{ח:תת|(ד)}} תלמיד המבקש לקבל את ההתאמות המפורטות בתקנה זו יידע את המוסד מראש על הצורך בהתאמת הסיור ויאשר את השתתפותו בסיור עד למועד שקבע המוסד לשם כך.

{{ח:קטע2|פרק ד|פרק ד׳: התאמות נגישות אישיות}}

{{ח:סעיף|11|אחראי לקביעת התאמות}}
{{ח:תת|(א)}} מוסד ימנה אדם מקרב עובדי המוסד שיקבע, בהתאם לאמור {{ח:פנימי|סעיף 12|בתקנה 12}}, התאמות אישיות לתלמיד.
{{ח:תת|(ב)}} מוסד ימנה לאחראי התאמות, אדם מתאים מבחינת כישורים וככל האפשר יהיה האחראי אדם עם מוגבלות; ניתן למנות לאחראי מי שהוא עובד מרכז התמיכה.
{{ח:תת|(ג)}} אין באמור בתקנה זו כדי למנוע מהמוסד למנות ועדה כאחראי התאמות.

{{ח:סעיף|12|קביעת התאמות נגישות אישיות}}
{{ח:תת|(א)}} תלמיד המבקש לקבל התאמת נגישות אישית בלימודים ובהיבחנות לרבות הנגשת חומר הלימודים לפי {{ח:פנימי|פרק ד|פרק זה}} (להלן – המבקש) יידע את המוסד בדבר הצורך בהתאמות נגישות אישיות וימלא בקשה לאחראי לקביעת התאמות לפי טופס של המוסד, ובלבד שבטופס כאמור יצוין שתלמיד זכאי לסיוע במילוי הטופס במרכז התמיכה; לבקשה יצרף המבקש תיעוד מעודכן בדבר היותו אדם עם מוגבלות וכן לגבי צרכיו למתן ההתאמות; כמו כן יצרף המבקש מסמכים נוספים הנוגעים לעניין, בהתאם לבקשת האחראי לקביעת התאמות ובהתאם לסדרי נוהל שיקבע המוסד לעניין זה; המבקש רשאי לצרף המלצות על התאמת נגישות מסוימת שנתן מורשה נגישות או כל מסמך אחר הנוגע לבקשה.
{{ח:תת|(ב)}} האחראי לקביעת התאמות רשאי להתייעץ עם מרכז התמיכה או מומחה אחר וכן עם כל גורם אחר.
{{ח:תת|(ג)}} סבר האחראי לקביעת התאמות שיש לדחות את הבקשה, ישמע את התלמיד, לפני קבלת ההחלטה, והתלמיד רשאי לבוא עם מומחה מטעמו, במועד שקבע האחראי לקביעת התאמות.
{{ח:תת|(ד)}} החלטת האחראי לקביעת התאמות תהיה מנומקת ובכתב, ובכלל זה התייחסות לדחיית המלצות שהביא התלמיד, ותינתן בתוך 30 ימים מיום הגשת הבקשה; המוסד יידע את המבקש בכתב בדבר החלטת האחראי לקביעת התאמות ונימוקיה לא יאוחר מ־10 ימים מיום קבלתה.
{{ח:תת|(ה)}} התאמה תינתן סמוך, ככל האפשר, למועד ההחלטה לתתה ולא יאוחר מ־45 ימים מיום ההחלטה.
{{ח:תת|(ו)}} התאמה לפי תקנה זו תינתן כך שלא ייפגע מהות השירות, ואם נדחתה בקשה להתאמות נגישות בנימוק של פגיעה במהות השירות, יפרט האחראי מהי מהות השירות שנפגעת וכיצד היא נפגעת מההתאמה המבוקשת.

{{ח:סעיף|13|ערר}}
{{ח:תת|(א)}} על החלטת האחראי לקביעת ההתאמות רשאי המבקש לערור לפני ועדת ערר, בתוך 15 ימים מיום שנודע לו עליה.
{{ח:תת|(ב)}} בוועדת ערר יהיו חברים נציג החוג הנוגע בדבר או נציג אחר של המוסד, נציג דקנאט הסטודנטים או בעל תפקיד דומה אחר במוסד ונציג מרכז התמיכה, ואולם האחראי על קביעת התאמות לא ישב כחבר בוועדת ערר; ככל האפשר, אחד מחברי ועדת הערר יהיה אדם עם מוגבלות.
{{ח:תת|(ג)}} מבקש המעוניין להופיע לפני הוועדה יגיש על כך בקשה בכתב ויופיע לפניה במועד ובמקום שתקבע הוועדה, והמבקש רשאי לבוא עם אדם מטעמו.
{{ח:תת|(ד)}} החלטת ועדת הערר תהיה מנומקת ובכתב ותינתן למבקש לא יאוחר מ־30 ימים מיום הגשת הערר.

{{ח:קטע2|פרק ד|פרק ד׳: שונות}}

{{ח:סעיף|14|סודיות}}
{{ח:ת}} מי שהגיע לידיו מידע על אדם לפי תקנות אלה, ישמרנו בסוד, לא יגלה אותו לאחר ולא יעשה בו כל שימוש, אלא לפי הוראות תקנות אלה או על פי דין.

{{ח:סעיף|15|שמירת הוראות}}
{{ח:ת}} הוראות תקנות אלה באות להוסיף על שירותים הניתנים על פי כל דין, וכן נוהג או הסכם שהמוסד אינו צד לו, ואין בהן כדי לגרוע משירותים הניתנים כאמור.

{{ח:סעיף|16|החלה}}
{{ח:ת}} הוראות תקנות אלה יוחלו בהדרגה לפי הוראות {{ח:חיצוני|חוק שוויון זכויות לאנשים עם מוגבלות#סעיף 19לא|סעיף 19לא(א) לחוק}}.

{{ח:חתימות|ג׳ באלול התשע״ו (7 בספטמבר 2016)}}
* '''נפתלי בנט'''
שר החינוך
{{ח:סוגר}}
{{ח:סוף}}
[[קטגוריה:בוט חוקים]]